पुणे. सीबीआई ने अंधश्रद्धा निर्मूलन समिति के प्रमुख डाॅ. नरेंद्र दाभोलकर के संदिग्ध हत्यारों पर पांच लाख का इनाम घोषित किया है। दाभोलकर की हत्या 20 अगस्त 2013 को पुणे के विट्ठल रामजी पुल पर हुई थी। इसकी जांच अब सीबीआई , पुलिस स्पेशल क्राइम ब्रांच कर रही है। क्या है पूरा मामला...
-दाभोलकर हत्याकांड में सारंग अकोलकर( 35) और विनय पवार (35) यह दोनों संदिग्ध हत्यारें माने जा रहे हैं।
-हत्याकांड से कुछ साल पहले से दोनों फरार चल रहे हैं, सीबीआई को दाभोलकर हत्याकांड में दोनों के शामिल होने का शक है।
-लेकिन दोनों के गायब होने से उनके बारे में जानकारी नहीं मिल रही है। उन्हें पकड़ने के लिए दोनों पर पांच लाख का इनाम घोषित किया है।
-सीबीआई के अतिरिक्त पुलिस अधीक्षक एस आर सिंह ने बताया कि, जो दोनों के बारे में जानकारी देगा उसका नाम गुप्त रखा जाएगा।
-दोनों के बारे में जानकारी मिलने पर आप पुलिस अधीक्षक आॅफिस सीबीआई, स्पेशल क्राइम ब्रांच, सीबीडी बेलापुर, से संपर्क कर सकते हैं।
-वहीं 022- 27576820, 022-27576804 इस फोन नंबर पर काॅल कर सकते हैं। इसके अलावा hobscmum@cbi.gov.in इस मेल आईडी पर मेल भेज सकते हैं।
एेसे हुई दाभोलकर की हत्या
- अंधविश्वास और अघोरी प्रथा के खिलाफ लड़ाई लड़ रहे डॉ. नरेंद्र दाभोलकर की पुणे के महर्षि विट्ठल रामजी ब्रिज पर 20 अगस्त 2013 को दो अज्ञात लोगों ने गोली मारकर हत्या कर दी थी।
- जांच में सामने आया कि वारदात से 47 मिनट पहले ही हत्यारे ओंकारेश्वर पुल पर पहुंच चुके थे और महज तीन मिनट में घटना को अंजाम दे फरार हो गए।
- हत्यारों का पता लगाने में नाकाम रही पुलिस पर सुराग ढूंढने के लिए तांत्रिक की मदद लेने का आरोप भी लगा।
- डॉ दाभोलकर की हत्या के बाद पूरे महाराष्ट्र में सरकार के खिलाफ प्रदर्शन हुए।
- डॉ. दाभोलकर ने पुणे में अंधश्रद्धा निर्मूलन समिति का गठन किया था।
- उनकी हत्या के बाद सरकार को अंधविश्वास के खिलाफ कानून बनाने को मजबूर होना पड़ा।
- हत्या के एक साल बाद अदालत के ऑर्डर पर यह केस सीबीआई को सौंपा गया था।
- सीबीआई इससे पहले भी कई लोगों से पूछताछ कर चुकी है।
hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva